laion/Wikipedia-Exotic huggingface dataset:
Joonpingus

Joonpingus on olukord, kus pinged mõjuvad kõikidel pindadel ühes sihis (pingesihis) ning on ainult üks peapinge. Joonpingus tekib varda pikkel (tõmbel või survel), kui selle otstes on rakendatud välisjõud F → {\displaystyle {\vec {F}}} . Lisaks varda ristlõigetes tekkivatele pingetele σ 1 {\displaystyle \sigma _{1}} ( σ 1 = N → A {\displaystyle \sigma _{1}={\frac {\vec {N}}{A}}} ; siin N → {\displaystyle {\vec {N}}} tähistab sisejõudu, mis tekib vastukaaluks välisjõule F → {\displaystyle {\vec {F}}} ja A {\displaystyle A} on ristlõike pindala) võime kõik pinged määrata ka suvalisel algtahul. Ruumpingus Tasapingus Nihkepingus
Pilskalns

Pilskalns (vanasti Beļava, Beļava II, Kortene või Kārtene, kohalikus slängis Pilsskola) on küla (vidējciems) Lätis Gulbene piirkonnas Beļava vallas. Küla asub merepinnast 130 meetri kõrgusel, Riiast 195, piirkonna keskusest Gulbenest 15 ja vallakeskusest Beļavast 4,5 kilomeetri kaugusel. Külas on põhikool ja vabaõhulava. Asulas on Beļavas skola ja Pilskalnsi bussipeatus. Asula on nime saanud Kārtene ehk Beļava linnamäe järgi. Tegemist on loodusliku kruusast ja liivast kupliga, mis on ümbruskonna kõrgeimaks punktiks (178 m). Tänapäeval on mägi kaetud metsaga. Sealne kultuurikiht on meetripaksune ja leidude poolest rikkalik, seega oletatakse, et tegemist oli latgalite Tālava muinasmaakonna ühe tähtsama linnusega. Linnuse mõõtmed on 100x65 m, loodest piirab seda kuni 2 m kõrgune vall. Linnamägi on muinsusmälestisena riikliku kaitse all. Küla kujunes endise Beļava mõisa (Kortenhof) juurde. Nõukogude ajal oli küla mõnda aega kohaliku kolhoosi Pilskal keskasula. Beļava mõisa hoonetekompleks (park, häärber, kaks häärberi ahju, ahi-kamin, 8 ust, 5 toa interjöörid, seinakapp ja 28 põrandaplaati) on muinsusmälestistena riikliku kaitse all. Mõisa juustuhoidla, häärberi trepid ja kuus ust on kohaliku kaitse all. 2017. aastal oli külas 155 elanikku, 2022. aastal 116. Autotransporta direcija Autotransporta direcija «Beļavas kalns». Latvijas daba. 1. sējums. Rīga : Preses nams. 1994. 137. lk. www.vietas.lv Valsts kultūras pieminekļu aizsardzības inspekcija[alaline kõdulink] Latvijas pagasti. Enciklopēdija. 1. sējums. Rīga : A/S Preses nams. 2001. 113. lk. ISBN 9984-00-412-0. "Valsts kultūras pieminekļu aizsardzības inspekcija". Originaali arhiivikoopia seisuga 18. september 2021. Vaadatud 13. augustil 2022. "Valsts kultūras pieminekļu aizsardzības inspekcija". Originaali arhiivikoopia seisuga 18. september 2021. Vaadatud 13. augustil 2022. Vietvārdu datubāze
Tulbagh

Tulbagh on linn Lõuna-Aafrika Vabariigis Lääne-Kapimaa provintsis Cape Winelandsi ringkonnas Witzenbergi vallas. Linn asub Kaplinnast ligikaudu 125 km kirde pool. Tulbagh on asutatud 1795. aastal. Linn on saanud nime Hollandi Kapi Koloonia kuberneri Ryk Tulbaghi järgi. Lõuna-Aafrika Vabariigi 2011. aasta rahvaloenduse andmetel oli Tulbaghi elanikest värvilisi 69,35%, mustanahalisi aafriklasi 22,69%, valgeid 6,95%, India või Aasia päritolu inimesi 0,25% ja teisi 0,77%. Afrikaani keelt pidas emakeeleks 74,40%, koosa keelt 18,29%, inglise keelt 3,57%, sotho keelt 2,01% ja tsvana keelt 0,58%. 29. septembril 1969 sai Tulbagh maavärina tagajärjel tugevalt kannatada. 70% hoonetest sai kahjustusi, umbes pool elanikkonnast jäid peavarjuta. Tulbagh, Western Cape artefacts.co.za https://census2011.adrianfrith.com/place/165004 1969 Tulbagh and Ceres Earthquake Storm chasing
23. Tallinna hävituslennuväepolk

23. Tallinna hävituslennuväepolk (vene 23-й истребительный авиационный Таллинский полк) on Venemaa õhuvägede polk, mis moodustati 2000. aastal 404. ja 60. hävituslennuväepolgu liitmise teel. Polk asub Dzjomgi lennuväljal Komsomolskis Amuuri ääres Habarovski krais. 29. jaanuarist 2018 kannab polk lisanime "Tallinna". 16. detsembril 1944 sai lisanime "Tallinna" ka polgu üks eelkäijatest, NSVL 404. hävituslennuväepolk. Polgu relvastuses on ka hävituslennukid Su-35C. http://kremlin.ru/acts/bank/42774 https://bmpd.livejournal.com/1682557.html
Mutant Disco

Mutant Disco on 1997. aasta lõpus tegevust alustanud Eesti pikaealisim[viide?] peosari. Esimese Mutant Disco DJ-d olid Rhythm Doctor ja Raul Saaremets, mõned aastad hiljem ka Siim Nestor. Esimesed 10 aastat oli peokohaks Von Krahl, hiljem toimus pidusid üle linna, erinevates klubides. Viimane Mutant Disco toimus 16. detsembril 2017 Von Krahlis. Peaesinejateks olid Madteo USA-st ja spetsiaalse live teinud kohalik ansambel Holmes, kes esines ka esimesel Mutant Discol 1997. aastal. Veel astusid üles Rhythm Doctor, Raul Saaremets, Lill Slim ja DJ Tutorial. "Arhiivikoopia". Originaali arhiivikoopia seisuga 22. oktoober 2020. Vaadatud 18. veebruaril 2018.{{netiviide}}: CS1 hooldus: arhiivikoopia kasutusel pealkirjana (link) https://pitchfork.com/artists/300-basement-jaxx/ "Arhiivikoopia". Originaali arhiivikoopia seisuga 19. veebruar 2018. Vaadatud 18. veebruaril 2018.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 10. september 2017. Vaadatud 18. veebruaril 2018.{{netiviide}}: CS1 hooldus: arhiivikoopia kasutusel pealkirjana (link) https://ninjatune.net/artist/the-bug https://ninjatune.net/artist/actress "Arhiivikoopia". Originaali arhiivikoopia seisuga 31. juuli 2017. Vaadatud 18. veebruaril 2018.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 30. jaanuar 2018. Vaadatud 18. veebruaril 2018.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 19. veebruar 2018. Vaadatud 18. veebruaril 2018.{{netiviide}}: CS1 hooldus: arhiivikoopia kasutusel pealkirjana (link) https://g.co/kgs/ejf5pB "Arhiivikoopia". Originaali arhiivikoopia seisuga 19. veebruar 2018. Vaadatud 18. veebruaril 2018.{{netiviide}}: CS1 hooldus: arhiivikoopia kasutusel pealkirjana (link) Holmes tegutses 90'ndate lõpus, 00'ndate alguses ja viljeles jazz-fuck-house’i. Rivistuses Meelis Meri (klahvid), Sten Sheripov (kitarr), Leslie Laasner (bass), Kristiina Killo (congad), DJ Critikal (turntablad), Ville Veering (trummid), Karolina Leedo (flööt) "Von Krahlis toimus viimane Mutant Disco". ERR. 17.12.2017. Vaadatud 19.02.2018. "ANU SAMARÜÜTEL JA CHRIS LONG: moe ja muusika õnnelik abielu". SL Õhtuleht. 07.12.2000. Kõiges on süüdi Raul Saaremets Valner Valme (19. detsember 2007). "Pidu, kus ei kakelda: Mutant Disco sai 10!". Postimees. Mutandil käivad need, kes kümme aastat tagasi alustasid, aga iga aasta kasvab uut noort publikut peale. Suhteliselt fenomenaalne üritus.
Senekal

Senekal on linn Lõuna-Aafrika Vabariigis Free State'i provintsis Thabo Mofutsanyana ringkonnas Setsoto vallas. Linn on asutatud 1877. aastal. 2011. aasta rahvaloenduse andmetel oli Senekali elanikest mustanahalisi aafriklasi 93,0%, valgeid 5,9%, värvilisi 0,6%, India või Aasia päritolu inimesi 0,4% ja teisi 0,2%. Sotho keelt pidas emakeeleks 88,8% inimestest, afrikaani keelt 7,3% ja inglise keelt 1,4%. https://census2011.adrianfrith.com/place/469003 https://census2011.adrianfrith.com/place/469004
Philippe Senderos

Philippe Sylvain Senderos (sündinud 14. veebruaril 1985 Genfis) on Šveitsi jalgpallur, kes mängib kaitsjana Major League Socceri klubis Houston Dynamo. Debüüdi Šveitsi rahvuskoondises tegi Senderos 26. märtsil 2005 Prantsusmaa vastu. Esimese värava lõi ta rahvuskoondises 30. märtsil 2005 maailmameistrivõistluste valikmängus Küprose vastu. Philippe Senderos on 190 cm pikk ja kaalub 87 kg.
Defitsiit

Majanduses on defitsiit ehk liigne nõudlus olukord, kus nõudlus toote või teenuse järele ületab pakkumise turul. See on vastand ülepakkumisele. Ideaalsel turul (sellisel, mis vastab lihtsale mikromajanduse mudelile) ajendab liigne nõudlus müüjaid hindu tõstma, kuni nõudlus selle hinna juures vastab olemasolevale pakkumisele, luues turu tasakaalu. Majanduslikus terminoloogias ilmneb defitsiit siis, kui mingil põhjusel (näiteks valitsuse sekkumisel või müüjate otsusel mitte hindu tõsta) tasakaalu saavutamiseks hind ei tõuse. Üldkasutatavas mõttes võib mõiste "defitsiit" viidata olukorrale, kus enamus inimesi ei suuda leida soovitud toodet taskukohase hinnaga, eriti kui pakkumisega seotud probleemide tagajärjel on hinnad tõusnud. Turu tasakaal kujuneb, kui kõik ostjad ja müüjad, kes soovivad kaubelda valitseva hinnataseme juures, suudavad leida partnerid. Defitsiit (tehnilises mõttes) võib olla põhjustatud: Hinna ülemmäärast - hinnakontrolli liigist, mis hõlmab valitsuse kehtestatud piirangut toote või teenuse hinnale. Valitsuse keelust müüa toodet või teenust, näiteks prostitutsioon või uimastid. Tarnijate otsustest mitte hinda tõsta, näiteks sõbralike suhete hoidmiseks potentsiaalsete klientidega tarnehäirete ajal Kunstlikult tekitatud puudujääkidest. Valitsuse sekkumine turule toob endaga kaasa nii positiivseid kui ka negatiivseid mõjusid. Näiteks võib hinnalangus põhjustada puudujäägi, kuid see võimaldab ka teatud protsendil elanikkonnast osta toodet, mida nad muidu ei saaks endale lubada. Kõrgemate tehingukulude ja alternatiivkulude (nt kaotatud aja kujul) põhjustatud majanduslik puudus tähendab ka seda, et turustamisprotsess on raiskav. Mõlemad tegurid aitavad kaasa üldise jõukuse vähenemisele. Defitsiit võib põhjustada: Varimajandust, sh "mustad turud" – ebaseaduslikud turud, kus müüakse tooteid, mis tavapärastel turgudel ei ole kättesaadavad, või kus üleliigse nõudlusega tooteid müüakse kõrgemate hindadega kui tavalisel turul. Kunstliku nõudluse kontrolli – näiteks aja (järjekorras ootamine) ja normide kehtestamine. Mitterahalisi kauplemise meetodeid, onupojapoliitikat või isegi vägivalda. Hinna diskrimineerimist. https://en.wikipedia.org/wiki/Shortage Tucker (2014) Economics Today https://et.wikipedia.org/wiki/Varimajandus
De Aar

De Aar on linn Lõuna-Aafrika Vabariigis Põhja-Kapimaa provintsis, Pixley ka Seme ringkonna ja Emthanjeni valla halduskeskus. Linn on asutatud 1903. aastal. De Aar on tähtis raudteesõlm. 2011. aasta rahvaloenduse andmetel oli De Aari elanikest värvilisi 57,3%, mustanahalisi aafriklasi 33,2%, valgeid 8,3%, India või Aasia päritolu inimesi 0,6% ja teisi 0,6%. Afrikaani keelt kõneles emakeelena 69,3% inimestest, koosa keelt 24,7% ja inglise keelt 2,6%. De Aar Karoo Country Guesthouse De Aar SA Places https://census2011.adrianfrith.com/place/371004 https://census2011.adrianfrith.com/place/371005
Graaff-Reinet

Graaff-Reinet on linn Lõuna-Aafrika Vabariigis Ida-Kapimaa provintsis Sarah Baartmani ringkonnas, Dr Beyers Naudé valla halduskeskus. Graaff-Reinet asutati 1786. aastal ja on üks Lõuna-Aafrika Vabariigi vanemaid linnu. 2011. aasta rahvaloenduse andmetel oli Graaff-Reineti elanikest värvilisi 62,2%, mustanahalisi aafriklasi 28,2%, valgeid 8,7%, India või Aasia päritolu inimesi 0,5% ja teisi 0,4%. Afrikaani keelt pidas emakeeleks 76,0% inimestest, koosa keelt 18,9% ja inglise keelt 3,6%. Graaf-Reinet South African History Online https://census2011.adrianfrith.com/place/261003 https://census2011.adrianfrith.com/place/261004
Aliwal North

Aliwal North (afrikaani keeles Aliwal-Noord) on linn Lõuna-Aafrika Vabariigis Ida-Kapimaa provintsis Joe Gqabi ringkonnas, Maletswai valla halduskeskus. Linn asub Oranje jõe ääres. Aliwal North on asutatud 1849. aastal ja sai linnaõigused 1852. aastal. Lõuna-Aafrika Vabariigi 2011. aasta rahvaloenduse andmetel oli Aliwal North'i elanikest mustanahalisi aafriklasi 85,2%, värvilisi 8,5%, valgeid 5,7%, India või Aasia päritolu inimesi 0,2% ja teisi 0,3%. Koosa keelt pidas emakeeleks 58,1% inimesi, sotho keelt 23,0%, afrikaani keelt 14,8% ja inglise keelt 2,3%. Aliwal North, Eastern Cape South African History Online https://census2011.adrianfrith.com/place/288001 https://census2011.adrianfrith.com/place/288002
Britstown

Britstown on linn Lõuna-Aafrika vabariigis Põhja-Kapimaa provintsis Pixley ka Seme ringkonnas Emthanjeni vallas. Britstown on asutatud 1877. aastal. Lõuna-Aafrika Vabariigi 2011. aasta rahvaloenduse andmetel oli Britstowni elanikest värvilisi 68,4%, mustanahalisi aafriklasi 26,7%, valgeid 4,0%, India või Aasia päritolu inimesi 0.4% ja teisi 0,5%. Afrikaani keelt kõneles emakeelena 80,9% inimesi, koosa keelt 13,8%, sotho keelt 1,4% ja inglise keelt 1,4%. Britstown South Africa Info https://census2011.adrianfrith.com/place/371001 https://census2011.adrianfrith.com/place/371002
Kuldkask

Kuldkask (Betula x aurata) on arukase ja sookase hübriid, millel on nende liikide vahepealsed tunnused. Betula x aurata Borkh. eElurikkuse portaal
Marx

Marx (vene Маркс) on linn Venemaal Saratovi oblastis, Marksi rajooni keskus. Asub Volga vasakul kaldal 60 km Saratovist kirdes. Linna asutasid 1766. aastal saksa kolonistid ja selle nimi oli Jekaterinenštadt (saksa Katharinenstadt), 1915—1920 Jekaterinograd ja 1920—1942 Marksštadt (saksa Marxstadt). 1918–1941 kuulus linn Volgasakslaste ANSV-sse. Engels Q126684906
Piketberg

Piketberg on linn Lõuna-Aafrika Vabariigis Lääne-Kapimaa provintsis West Coasti ringkonnas, Bergrivier valla halduskeskus. Piketberg on asutatud 1840. aastal, linnaõigused sai 1906. aastal. 2011. aasta rahvaloenduse andmetel oli Piketbergi elanikest värvilisi 76,36%, valgeid 14,34%, mustanahalisi aafriklasi 8,08%, India või Aasia päritolu inimesi 0,52% ja teisi 0,69%. Afrikaani keelt pidas emakeeleks 92,69% inimesi, koosa keelt 1,90%, inglise keelt 1,82%, sotho keelt 1,16% ja tsvana keelt 0,79%. https://census2011.adrianfrith.com/place/162009
Rootsi 2014. aasta taliolümpiamängudel

SWE Rootsi osales 2018. aasta taliolümpiamängudel Sotšis 106 sportlasega, kes võistlesid 9 spordialal. Rootsi lippu kandis avatseremoonial murdmaasuusataja Anders Södergren. Rootsile tõid olümpiakulla murdmaasuusatamises naiste 4x5 km teatenaiskond koosseisus Anna Haag, Ida Ingemarsdotter, Charlotte Kalla ja Emma Wikén ning meeste 4x10 km teatemeeskond koosseisus Marcus Hellner, Lars Nelson, Johan Olsson ja Daniel Richardsson. Hõbemedali võitsid murdmaasuusatajad Charlotte Kalla (2x), Marcus Hellner, Teodor Peterson ja Johan Olsson, Rootsi jäähokimeeskond ja Rootsi jääkeeglinaiskond. Pronksmedali võitsid murdmaasuusatajad Emil Jönsson ja Daniel Richardsson, sprinditeate naiskond (Ida Ingemarsdotter, Stina Nilsson) ja sprinditeate meeskond (Emil Jönsson, Teodor Peterson), vigursuusataja Anna Holmlund ning Rootsi jääkeeglimeeskond.
Girls In Pearls

Girls in Pearls on Eesti sünt-pop ansambel. Debüüdi tegi ansambel 2017. aasta Tartu Indiefestil. Girls in Pearls osales 2018. aasta Eesti Laulu II poolfinaalis lauluga "Spellbound". Vivi Maar (vokaal) Viveli Maar (vokaal) Rasmus Lill (klahvpillid, produtsent) Kalle Kindel (trummid) Raimond Mägi (bass) "Right Where I Belong" (2016) "Can't Stop This Feeling" (2016) "Real You" (2017) "Spellbound" (2018) ''Bones'' (2020) Zebra Island "Go Away Bird & Girls in Pearls". Telliskivi loomelinnak. Originaali arhiivikoopia seisuga 19. veebruar 2018. Vaadatud 18. veebruar 2018. "Eesti Laul II poolfinaal: Girls In Pearls - "Spellbound"". ERR. 17. veebruar 2018. Vaadatud 18. veebruar 2018. Girls in Pearls Facebookis Girls in Pearls Instagramis Girls in Pearls Soundcloudis Girls in Pearls Spotifys Girls in Pearls YouTubes Girls In Pearls: meil on laval kõik võrdselt jaotatud. 13. veebruar 2018. ERR ÕL VIDEOANKEET | Millise võimega tahaksid hommikul ärgata „Eesti laulu“ poolfinalistid ansamblist Girls In Pearls?. 16. veebruar 2018. Katharina Toomemets. Õhtuleht.
Olümpiarekord

Olümpiarekord on olümpiamängudel (kas suve- või taliolümpiamängudel) püstitatud rekord: spordiala parim tulemus, mis olümpiamängude võistlustel on saavutatud. Ujumise olümpiarekordid
Liblikujumine

Liblikujumine ehk delfiin on ujumisstiil, kus ujumine toimub kõhuliasendis, kätega tehakse paaristõmbeid. Ka jalad töötavad paaris, tehes kaks delfiini lööki iga käte tõmbe kohta. Ujuja diskvalifitseeritakse, kui kohtunik leiab, et ujuja jalad või käed ei tee üheaegseid liigutusi või kui ujuja ei puuduta pöördes või finišis seina mõlema käega üheaegselt. Liblikujumine on võistlusalana kasutusel ka ujumisvõistlustel.
Christoph August Gabler

Christoph August Gabler (6. juuli 1820 – 6. märts 1884) oli baltisaksa arhitekt, Eestimaa kubermanguvalitsuse ehitusosakonna arhitekt ja aastast 1859 Eestimaa kubermanguarhitekt. Christoph August Gabler lõpetas 1839. aastal Peterburi Kunstide Akadeemia. Christoph August Gabler projekti järgi valmis: aastail 1844–1845 klassitsistlikus stiilis ühekorruseline puumaja (1873. aastal avas proviisor Georg Heinrich Haetge hoones apteegi, Narva maantee 50), 1845. aastal alustati Christoph August Gableri ja Heinrich Rybergi projekti järgi Rüütelkonna hoone ehitust, kuid vastuolude tõttu Sõjaministeeriumiga ehitus seiskus. Ehitus jätkus 1846. aastal ning rüütelkonna hoone projekti tegi muudatusi arhitekt Georg Winterhaltern. G. Winterhalten kujundas Christoph August Gableri kavandatud klassitsistliku fassaadi uusrenessansi võtmes. aastail 1856–1857 tehti ulatuslikke muudatusi ja lammutustöid Christoph August Gableri projekti kohaselt hoonetes Pikk tänav 71 / Tolli tänav 2 aastail 1862–1867 ehitatud Tallinna Jaani kirik (Vabaduse väljak 1). Kadrioru apteegi hoone Rüütelkonna hoone Pikk 69 / Tolli 1 ID puudub veebisaidil "BBLD - Baltisches biografisches Lexikon digital"
Broadcom

Broadcom Inc. (varasema nimega Avago Technologies) on Ameerika pooljuhttoodete tootja. Ametlik koduleht
Eduard Pohli maja

Eduard Pohli maja on elu- ja ärihoone Viljandis aadressil Lossi tänav 26 / Tartu tänav 13. 1907. aastal ostis tööstur Eduard Pohl Lossi ja Tartu tänava nurgal asuva kinnistu ja ehitas sinna linna suurima ning esinduslikuma elu- ja ärihoone. Majas on tegutsenud Sakala Pank ja ajalehe Sakala toimetus. Aime Jõgi (18.01.2003). "Torniga maja elanikud usuvad muinsuskaitse mõttesse". Sakala. Vaadatud 18.02.2018. Mitmetele allikatele toetudes ja hoone arhitektuurilist käekirja hinnates arvab kunstiajaloolane Rita Peirumaa, et selle autor võib olla Riias õppinud ja Peterburis Mieritz-Gerassimovi büroos töötanud eesti arhitekt Artur Perna. Ain-Andris Vislapuu (2007). Viljandi vanadel fotodel. Tallinn: Tänapäev. Lk 80. ISBN 978-9985-62-590-3. Aare Olander (2015). Viljandi kadunud vaated. Tänapäev. Lk 166. ISBN 978-9949-27-829-9.
Angamuco

Angamuco on endisagne linn tänaväeva Mehhiko territooriumil, Michoacáni osariigis, umbes 10 km kaugusel Pátzcuaro järvest idas. Lidaruuringute andmeil oli linna pindala 26 km². Õitsenguaegses linnas (u 1000–1350) oli umbes 40 000 hoonet. Nicola Davis (15. veebruar 2018). "Laser scanning reveals 'lost' ancient Mexican city 'had as many buildings as Manhattan'" (inglise). Austin: TheGuardian.com. Vaadatud 18. veebruaril 2018. Anna Stephanie Cohen, Creating an Empire: Local Political Change at Angamuco, Michoacan, Mexico, University of Washington (doktoritöö), 2016, 390 lk. Vaadatud 18. veebruaril 2018 (inglise keeles)
Anu Uritam

Anu Uritam (sündinud 12. mail 1975) on Eesti jurist, Harju Maakohtu kohtunik. Ta nimetati kohtunikuks alates 1. detsembrist 2009 Vabariigi Presidendi 16.11.2009 otsusega nr 555. Ta on mittetulundusühingu Eesti Kohtunike Ühing juhatuse liige ja aseesimees. Aastal 2013 otsustas õiguseetika komisjon, mis jälgib kohtunikke, et Uritam oli kohtuniku ametikohale 'ebasobiv'. Komisjon, kuhu kuulusid õiguslikud esindajad, sealhulgas Advokatuuri Kantsler, arutas, et Uritam ei olnud sobiv ega sobilik sellele ametikohale. Elektrooniline Riigi Teataja. Vabariigi Presidendi 16.11.2009 otsus nr 555. Avaldamismärge: RTL 2009, 86, 1255. "Vastuoluline Autorollo kohtunik". Äripäev. Vaadatud 28. juunil 2023. "Anu Uritam: justiitsaktivismist ja kohtute kontrollimisest", Postimees, 5. veebruar 2018
Kõrgemäe tänav

Kõrgemäe tänav on tänav Viljandis. Kohati üle 18-protsendise kaldega tänav on üks järsemaid Eestis, selle 297-meetrisel lõigul on kõrguste vahe 32 meetrit. Tänav saab alguse Carl Robert Jakobsoni ja Kooli tänava ristil, ristub Posti, Põllu, Tartu ja Roo tänavaga ning lõpeb Järve tänaval. Tänava pikkus on 295 m. Rannar Raba (28.09.2004). "Kõrgemäe tänav valmib varsti". Sakala. Vaadatud 19.02.2018. "Viljandi linna kohalike teede nimekiri" (PDF). Riigi Teataja. Viljandi Linnavolikogu. 5. märts 2018. Lisa Viljandi Linnavolikogu 22.02.2018 määrusele nr 12. Vaadatud 21.08.2018.
Hey, Vern, It's Ernest!

"Hey, Vern, It's Ernest!" on Ameerika Ühendriikide telekanali CBS lastesaade (situatsioonikomöödia), mille režissöör ja produtsent on John R. Cherry III.
Regensburg

Regensburg on kreisivaba linn Saksamaal Baieri liidumaal, Oberpfalzi ringkonna halduskeskus. Asub Doonau kaldal. Linna lähedal suubub Doonausse Regeni jõgi, mille järgi linn on nime saanud. Regensburg on üks vanimaid Saksamaa linnu. 4. sajandil eKr oli tänapäeva linna alal keltide asula Radasbona. Markomanni sõja ajal 79. aastal rajasid roomalsed sinna kindluse, mis püsis Rooma valduses 400. aastani. 179. aastal valmis seal rooma leegioni laager Castra Regina ('Regeni loss'), kus elas 6000 leegionäri. See oli Reetia provintsi keskne sõjaväeline tugipunkt. Laagrist on säilinud värav (porta praetoria) ja seda kaitsev külgtorn. Umbes 530. aastast kuni 13. sajandini oli Regensburg Baieri hertsogkonna pealinn. 9. sajandil oli Regensburg üks karolingide tähtsamaid linnu. 1135–1146 ehitati Regensburgi üle Doonau kivisild, mis muutis Regensburgi tähtsaks kaubanduskeskuseks Põhja-Euroopa ja Veneetsia vahel. 1245 sai Regensburg vabalinnaks. 1486–1496 kuulus ta Baieri vürstiriigile, ent Saksa-Rooma keiser Maximilian I taastas linna sõltumatuse. 1542 võttis Regensburg vastu luterluse ja jäi täielikult luterlikuks kuni 1803. aastani. Linnas elavad katoliiklased jäeti ilma kodanikuõigustest. Ent siin ei tohi ära segada linna kui linnamüüriga piiratud ala ja linna kui haldusüksust, mis oli mõnevõrra väiksem. Nimelt jäi linna roomakatoliku piiskop ja hulk kloostreid, millest kolmel (Püha Emmerami, Alam-Münsteri ja Ülem-Münsteri ehk St. Emmerami, Niedermünsteri ja Obermünsteri) kloostril oli esindaja Riigipäevas. Seega valitses ebatavaline olukord, kus ühe linna müüride vahel paiknes tollases mõistes viis riiki: vabalinn, piiskopkond ja nimetatud kolm kloostrit, kusjuures neli viimast olid katoliiklikud. 1803. aastal enamik vabalinnu likvideeriti. Regensburgi hakkas valitsema Mainzi peapiiskop, sest Mainz ise oli Lunéville'i rahu kohaselt läinud Prantsusmaale. 19.–23. aprillini 1809 toimus Regensburgi pärast Ratisboni lahing, ainus lahing, kus Napoleon sai haavata. Lahing lõppes prantslaste võiduga, sest linna kaitsnud Austria vägedel lõppes laskemoon. Napoleon vallutas ja rüüstas linna, umbes 150 maja põles maha. 1810 liideti Regensburg Baieriga ja 1871 Saksamaaga. Erinevalt enamikust Saksamaa linnadest jäi Regensburg Teises maailmasõjas peaaegu kahjustamata, välja arvatud Ülem-Münsteri klooster, mis märtsis 1945 täielikult hävis ja mida ei taastatud. Regensburgi Ülikool on asutatud 1962. Seal töötas professorina Joseph Alois Ratzinger, kes hiljem valiti paavstiks. Register of German municipalities (2022), vaadatud 7.10.2023. Regensburgi koduleht
Anthony Cumia

Anthony Cumia (sündinud 26. aprillil 1961 Elwoodis New Yorgis) on Ameerika Ühendriikide näitleja. Anthony Cumia andmekogus IMDb (inglise)
Eküü

Eküü võib tähistada ühte järgmistest: Eküü oli Euroopa Ühenduse valuutaühik aastatel 1979–1998 ja euro eelkäija. Eküü (écu) on mitme Prantsuse endise mündi nimi.
Johann Heinroth

Johann Christian August Heinroth (17. jaanuar 1773 Leipzig – 26. oktoober 1843 Leipzig) oli saksa arst ja arstiteadlane. Ta töötas Leipzigi Ülikooli professorina. Ta võttis kasutusele mõiste ja termini psühhosomaatika aastal 1818. Oma filosoofilistes vaadetes toetus ta suuresti Herderile. Der Arzt ohne Semiotik ist ein Blinder ohne Stab. (Arst ilma semiootikata on nagu pime ilma kepita.)